**Paziņojums par VSIA „Rīgas psihiatrijas un narkoloģijas centrs” valdes locekļu/priekšsēdētāja/-as amatu konkursa rezultātiem.**

Veselības ministrija kā VSIA **„Rīgas psihiatrijas un narkoloģijas centrs”** valsts kapitāla daļu turētāja 2020. gada 16. jūlijā izsludināja atklātu konkursu uz VSIA **„Rīgas psihiatrijas un narkoloģijas centrs”** valdes locekļu/priekšsēdētāja/-as amatiem (turpmāk – Konkurss).

Konkursā tika meklēti valdes locekļi ar kompetenci šādās jomās (amata profils):

* Finanšu;
* Veselības aprūpes;
* Pārmaiņu vadības.

2020. gada 8. decembrī Konkursa nominācijas komisija, kas izveidota pamatojoties uz Veselības ministrijas 2020. gada 30. jūnija rīkojumu Nr. 136 “Par nominācijas komisijas izveidi valsts sabiedrības ar ierobežotu atbildību“Rīgas psihiatrijas un narkoloģijas centrs”valdes locekļu/priekšsēdētāja/-as kandidātu atlases procesa nodrošināšanai", atbilstoši Ministru kabineta 2020. gada 7. janvāra noteikumu Nr. 20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai” (turpmāk - Ministru kabineta 2020. gada 7. janvāra noteikumi Nr. 20)  36. punktam, apkopojot konkursa 3 (trīs) kārtu kandidātu vērtējumus, pieņēma lēmumu izvirzīt VSIA “Rīgas psihiatrijas un narkoloģijas centrs” valsts kapitāla daļu turētāja pārstāvim izvērtēšanai:

* 2 (divus) kandidātus **Pārmaiņu vadības** kompetences jomā;
* 1 (vienu) kandidātu **Finanšu** kompetences jomā.

Nominācijas komisija balsojuma rezultātā neizvirzīja nevienu kandidātu VSIA„Rīgas psihiatrijas un narkoloģijas centrs” valdes locekļa/-es amatam no **Veselības aprūpes** kompetences jomas.

Veselības ministrija informē, ka Sabiedrības valdes locekļa/-es/priekšsēdētāja-as amata vietas konkurss Veselības aprūpes un Pārmaiņu vadības profilos ir noslēdzies bez rezultāta (atbilstoši Ministru kabineta 2020. gada 7. janvāra noteikumu Nr. 20 37. punktam kapitāla daļu turētājam ir tiesības noraidīt nominācijas komisijas izvirzīto kandidātu).

2021. gada 27. janvāra VSIA **„Rīgas psihiatrijas un narkoloģijas centrs”** ārkārtas dalībnieku sapulcē kapitāla daļu turētāja pārstāve pieņēma lēmumu VSIA **„Rīgas psihiatrijas un narkoloģijas centrs”** valdē **Finanšu kompetences** jomā ievēlēt nominācijas komisijas izvirzīto kandidātu – Ģirtu Ansonu.

Uz vakantajiem Sabiedrības valdes locekļu/priekšsēdētāja/-as amatiem tiks izsludināts publisks konkurss atbilstoši Publiskas personas kapitāla daļu un Kapitālsabiedrību pārvaldības likuma 31. pantā noteiktajam.